google/wiki40b huggingface dataset:
Halvdan Ljøsne

Studier og liv

Ljøsne ble født i Vågå. Han studerte ved Statens håndverks- og kunstindustriskole fra 1949 til 1950 under Aage Storstein, og under Jean Heiberg ved Statens kunstakademi mellom 1950 og 1953. Han tok tok også studier i kunsthistorie ved Universitetet i Oslo fra 1950. I 1951 var han på studietur til Italia og Paris der han var elev hos H.M. Bérard, og i 1952 ble det studietur til Nederland, Belgia og Frankrike. I 1953–54 var han på fransk statsstipend ved Académie Ranson, der han studerte under G. Singier, og han tok studier i estetikk ved Sorbonne-universitetet. I 1956 fullførte han Magistergraden i kunsthistorie ved Universitetet i Oslo og det ble ytterligere reiser til Jugoslavia og Venezia. I 1957 var han på fire måneders studieopphold i Spania og I 1966 var han på seks måneders studiereise i Hellas og Tyrkia.
Ljøsne var høgskolelektor ved Norges tekniske høgskole (NTH) fra 1958 til 1967, deretter professor ved Statens kunstakademi mellom 1967 og 83, der han også var rektor i perioden 1974–77. 
I perioden på NTH var han med på å stifte arbeids- og utstillingsfellesskapet Gruppe 5. De andre kunstnerne i gruppen var hans kolleger på NTH, kunstnerne Håkon Bleken, Ramon Isern, Lars Tiller og Roar Wold. Gruppen var aktiv i perioden 1961–1970.
Fra 1983 viet han hovedsakelig sin tid til egen kunstnerisk virksomhet. De siste årene bodde han på Haslum.
Alaskan klee kai

Alaskan klee kai er en nordlig spisshundrase. Begrepet «klee kai» ble utledet fra Alaskan Athabaskans ord som betyr «liten hund». Rasen ble utviklet for å skape en følgesvenn av en mindre versjon av alaskan husky (en blandet hunderase som brukes for sledekjøring), som resulterer i en energisk, intelligent hund med et utseende som gjenspeiler dens nordlige arv.

Utseende

Alaskan klee kai skal se ut som en miniatyrhusky. Selv om standarden er basert på sibirsk husky, er det fysiske forskjeller, for eksempel en kortere snute, større ører og høyere halerot, som adskiller den fra den sibirske.

Fargevarianter

Alaskan klee kai kommer i tre anerkjente fargevarianter: svart og hvitt, grått og hvitt, eller rødt og hvitt (som kan vises som kanel eller mørk rødbrun). Helt hvit alaskan klee kai finnes også, men denne pelsfargens variasjon regnes som en diskvalifikasjon med hensyn til rasens standard. Helt hvit alaskan klee kai er ikke anerkjent av den britiske kennelklubben, og kan ikke registreres.
Det finnes to pelstyper. De består av standard og full-belagte varianter. Begge er anerkjent av den britiske kennelklubben og like akseptable som rasestandard. Det eneste unntaket er at pelsen ikke kan være for lang.
Alaskan klee kai, som sibirsk husky, er relativt enkelt å ta vare på. De er svært rene. De fleste liker ikke våte føtter, og vil tilbringe flere timer daglig med å stelle seg. Alaskan klee kai, som mange andre nordlige rasene, har ikke en typisk «hundelukt» eller «hundeånde». Mest av alt vil klee kai sjelden kreve et bad. Som sibirsk husky – og i motsetning til korthårede hunder som røyter hele året – røyter Klee Kai bare to ganger i året.

Temperament

Alaskan klee kai er en svært intelligent, nysgjerrig og aktiv rase. I motsetning til sibirske huskier, som den ligner, er alaskan klee kai vanligvis sky og forsiktig rundt ukjente individer, noe som fører til at den er en utmerket vakthund. Den er moderat aktiv og har et sterkt byttedyrinstinkt. Det betyr at hvis den ikke er introdusert til og oppvokst med mindre dyr som kaniner, hamstere, katter og fugler, vil den jakte og drepe dem. På grunn av sin intelligens gjør den det godt i lydighetsklasser, såvel som mange andre typer aktiviteter, slik som agility.

Historie

Rasen ble utviklet i Wasilla i Alaska under midten av 1970-tallet av Linda S. Spurlin etter at hun observerte et resultat av en tilfeldig paring av en alaskan husky og en ukjent liten hund. Hun avlet disse hundene privat før hun gjorde dem allment kjent 1988. Alaskan klee kai ble offisielt anerkjent av den amerikanske Rare Breed Association (Arba) i 1995 og av United Kennel Club (UKC) 1. januar 1997.
Epyx

Historie

I 1977 inviterte Susan Lee-Murrow Jon Freeman til å spille Dungeons & Dragons sammen med Jim Connelley og Jeff Johnson. Connelley kjøpte en Commodore PET for å holde orden på spillet, og fant ut at dersom han laget et videospill kunne han trekke datamaskinen fra på skatten. Freeman og Connelly laget i 1978 Starfleet Orion, skrevet i BASIC, og året etter kom Invasion Orion der man kunne spille mot datamaskinen og ikke bare mot andre spillere. Det neste spillet: Temple of Apshai ble en suksess og solgte 20000 eksemplarer på en tid med svært få datamaskiner. Etter Apshai kom flere spill laget på samme lest, og spillet selv kom på flere plattformer, blant annet Commodore 64 og Atari 400/800. Samme motor ble også brukt til nye action-spill som kom med Epyx som varemerke.
Freeman forlot selskapet i 1981, og Connelley ledet det nå store selskapet Automated Simulations. I 1983 endret selskapet navn til Epyx, og etter hvert forlot også Connelley selskapet.
I 1984 var selskapet verdens 16. største dataselskap, med 10 millioner $ i omsetning. En rekke suksesser fulgte, blant annet Impossible Mission, joystick-knekkeren Summer Games, og etter det Summer Games II, Winter Games ogCalifornia Games.
I Europa ble spillene publisert av U.S. Gold til Commodore 64 og til andre populære plattformer som ZX Spectrum og Amstrad CPC. Epyx laget også en «Fast load»-cartridge til Commodore 64 som økte hastigheten på maskinens trege diskett grensesnitt.

Rettssaker

I 1987 ble Epyx saksøkt for brudd på en copyright eid av Data East USA i forbindelse med spillet World Karate Championship. Data East mente spillet lignet for mye på Karate Champ, og Epyx ble dømt til å trekke tilbake sitt spill, men anket og vant i neste rettsinnstans slik at spillet likevel kunne utgis.

Konkurs

I 1989 klarte Epyx ikke å betale regninene sine, og valgte å slutte å lage spill for datamaskiner, og laget kun spill for konsoller. Epyx kuttet nesten hele staben, og Atari, som de skylte mest penger, overtok rettighetene til Epyx håndholdte konsoll, som siden ble Atari Lynx. Epyx unngikk konkurs, men endte opp med 8 ansatte og valgte å selge resten av selskapet.
I 2006 overtok britiske System 3 rettighetene til Epyx' spill.
Islandsk mesterskap i friidrett 2016

Islandsk mesterskap i friidrett 2016 ble arrangert fra 23. til 24. juli 2016, i Akureyri på Island.
GP2 Asia

GP2 Asia (offisielt navn: GP2 Asia Series) var et mesterskap innen formelbil-racing basert på samme regler som GP2.

Historie

Mesterskapet ble offisielt kunngjort under løpshelgen til Monacos Grand Prix 2007. Organisatoren av GP2-mesterskapet, Bruno Michel, uttalte at «Det er svært viktig at GP2 Asia-mesterskapet bibeholder en sterk og livskraftig tilknytning til Formel 1. Vår innlemmelse som supportløp på programmet til Grand Prix-løpene i Asia i 2008 er et vesentlig element i denne nye satsingen».
Den første sesongen pågikk utenfor sesongen til GP2-mesterskapet i Europa, fra januar til april, fordelt på fem løpshelger med to løp hver. Det gikk parallelt med den nye Speedcar Series, og løpshelgene i Malaysia og Bahrain fungerte som supportløp for Formel 1-løpene som ble kjørt samme helg.
I et forsøk på å promotere racing i Asia ble hvert team oppfordret til å ha minst en fører som ikke kom fra Europa eller Amerika. Tyrkia og Russland ble i denne sammenheng ikke inkludert i listen over europeiske land. I 2008-sesongen valgte imidlertid fire av de tretten teamene å stille med to ikke-asiatiske førere, men med enighet om at den ene av de to skulle være en «ghost driver» som ikke ville motta prispenger for å delta i mesterskapet.
I 2011 ble det kunngjort at GP2 Asia skulle slås sammen med det europeiske mesterskapet etter 2011-sesongen.
Graham Land

Graham Land er den nordlige delen av Antarktishalvøya og den delen av Antarktika som er nærmest Sør-Amerika. En rekke land har helårs forskningsstasjoner her. 
Området inngår i kravområdene til Argentinsk Antarktis, Britisk Antarktis og Chilensk Antarktis.
Graham Land har fått sitt navn etter James R.G. Graham, som var First Lord i Royal Navy på Tula-ekspedisjonen under ledelse av John Biscoe på vestsiden av Graham Land i 1832.
Borettslaget

Handling

Siden alt handler om beboerne i Borettslaget, oppholdet deres der og hvordan det går med dem ellers utenfor borettslaget, pleier det å ende med at rollefigurenes historier veves inn i hverandre, som for eksempel at Narvestad drar på «sjekkeren» i forsøk på å bryte ensomheten uten mye hell. Hans forsøk på en singel-fest er mislykket samtidig med at far Silmandar gir opp å finne en beiler som virkelig vil ha Fatima og kaster brudekjolen i feil container. Narvestad finner den og går opp med den. Fatima og de kommer på god fot, og de tar brudekjolen tilbake. Dagen etterpå blir det brann i Familien Silmandars leilighet og det ender opp med at Narvestad må redde Fatima ut, noe som fører til deres stevnemøte.
Serien parodierer og karikerer alt og alle på en vennlig måte, samtidig som den viser til forsoning mellom mennesker og folkegrupper som nordmenn og muslimer – og at det går an å bli venner til tross for det. Den handler også om individets personlighet, humanisme og det å «finne seg selv». Ali prøver for eksempel, suksessfullt nok, å trosse kameratenes fastlåste livsstil. Det femi og det macho: De kjører drosje eller arbeider på bensinstasjon, mens Ali vil arbeide i blomsterbutikk.
Religion blir satt litt på spissen som over-moralsk, men også et slags «nødvendig onde». Yngve får Trude med seg på å fest og hun blir modell, imens Yngve blir med Trude på bibelskole-møte blir «frelst», noe som var Trudes hjemmelekse (å få noen frelst). Hun blir med på fest og blir modell i gjengjeld. Dette vekker stor skuffelse hos Trudes mor og bibelskolens lærer, når ryktene går om henne på fest.
Ett annet eksempel er også Piirka i serien, da han forsøker å smugle sprit over svenskegrensen og blir tatt, og må betale ned samfunnsgjeld ved å arbeide for staten, gratis. Dette fører til hans møte med tvillingbroren, som får jobb som reklamedesigner.

Annen sesong

En serie med åtte nye episoder av Borettslaget hadde premiere på NRK lørdag 4. mars 2006. Robert Stoltenberg spilte denne gangen 14 roller, blant annet bærumsgutten Nikolay som har flyttet til østkanten for å hente inspirasjon til å lage rapplåter. Andre nye rollefigurer var Andreas og Wilhelm, Nikolays rappvenner, Nikolays mor og alenemora Jeanette Freiholt, Yngves søster, og hennes sønn, Roger.
Middelhavslekene 1975

Middelhavslekene 1975. De sjuende middelhavslekene ble arrangert i Alger i Algerie i perioden 23. august til 6. september 1975. Det var 2 444 utøvere hvorav 349 kvinner fra femten nasjoner som deltok i atten sporter. Italia ble beste nasjon med 51 gullmedaljer foran Frankrike med 31.
Sjøvettreglene

Sjøvettreglene er retningslinjer for sikrere bruk av båter.
Preah Ko

Preah Ko (Khmer ប្រាសាទព្រះគោ  Den hellige okse) var det første tempelet som ble bygget i den historiske og nå forlatte byen Hariharalaya (i området som i dag er kjent som Roluos), og det ligger omtrent 15 km sørøst for hovedgruppen av templer i Angkor, Kambodsja. Tempelet ble bygget i 879 under Khmerkongen Indravarman I til ære for medlemmer av kongens familie, som i tempelet blir satt i sammenheng med hinduguden Shiva.

Etymologi

Preah Ko har fått sitt navn etter de mange statuene av okser som står på framsiden av tempelet vendt mot templets hovedtårn. Man tror at disse statuene skulle representere Nandi, oksen Shiva ofte red på.

Historie

Indravarman I, nevøen til Jayavarman II som regnes som Khmerrikets grunnlegger, overtok tronen i 877, og satte raskt i gang med flere store byggeprosjekter. Det første av disse var Preah Ko, som sto ferdig i 879. Templet ble i 880 dedikert til en devaraja av kong Indravarman I.

Tempelet

Preah Ko består av seks mursteinstårn, plassert i to rekker med tre tårn i hver, på en plattform av sandstein. Tårnene vender mot øst, og det forreste tårnet i midten er det høyeste. Dette tårnet er dedikert til Jayavarman II. Tårnet til venstre er dedikert til Prithivindreshvara, Indravarmans far, og tårnet til høyre til Rudreshvara, hans bestefar. De tre tårnene i bakerste rekke er dedikert til konene til disse tre. Alle tårnene har avbildninger av Shiva.
Astana internasjonale lufthavn

Astana internasjonale lufthavn (kasakhisk Халықаралық Астана Әуежайы Xalıqaralıq Astana Äwejayı, russisk: Аэропорт Астана, Международный Аэропорт Астана) (IATA: TSE, ICAO: UACC) er en internasjonal flyplass i Kasakhstan som ligger 16,7 km sørøst for hovedstaden Astana.

Historie

Astanas første flyplass ble bygd i 1931 i utkanten av byen, og ble utviklet videre etter andre verdenskrig. Men en ny flyplass, som ble Astana internasjonale lufthavn ble bygd 11 km sør for byen, og åpnet i november 1963. Den ble i stor grad brukt av Aeroflot og det lokale direktoratet. Etter overføring av kapital fra Almaty til Astana i desember 1997, gjennomgikk flyplassen en serie med store rekonstruksjoner som brakte den opp til internasjonale standarder, inkludert nåværende 3 500 meter rullebane. En ny passasjerterminal tegnet av den japanske arkitekten Kisho Kurokawa ble åpnet i februar 2005.
I løpet av 2015 økte trafikken til 3 366 560 passasjerer.
Louisiana Jazzband

Louisiana Jazzband (etablert 1980) er en norsk dixieland-gruppe, kjent fra en rekke innspillinger og fremførelser.  Den består av de to initiativtakerne Tormod Isachsen trompet og Søren Bøgelund vokal og saksofon.  I tillegg finner man Jan Kristiansen/Pål Frank bass, Hans Christian Frank/Børre Frydenlund banjo og Jon Moslet trommer.
De ga ut plater (1980 og 1992), samt A la carte (single-CD, 1998) og
20-years anniversary (Hot Club Records, 2001).
Med Majken Christiansen og Elith Nykjær Jørgensen utkom Absolutt Louisiana Jazzband (SMB Records, 2005).
Forøvrig har man et godtselgende jazzband med samme navn i Danmark.
UNMISS

Styrke

UNMISS fikk opprinnelig autorisasjon til en styrke på inntil 7 000 soldater og 900 politifolk med tillegg av sivile eksperter og administratorer. I forbindelse med opprør og kamper i desember 2013 vedtok Sikkerhetsrådet den 24. desember 2013 å styrke UNMISS med ytterligere 5 500 soldater og 440 politifolk. Per 28. februar 2017 hadde UNMISS 13 255 soldater, 178 militærobservatører og 1 505 politifolk. I tillegg kom en internasjonal, sivil stab på 824 personer støttet av 1 310 lokalt ansatte og 378 frivillige fra FNs fredskorps.
Norge deltok med tolv stabsoffiserer og observatører det første året UNMISS var operativt. Bidraget ble økt til 18 offiserer i 2012 og 2013. I tillegg stilte Norge med inntil 20 politifolk. I mars 2013 var 15 norske polititjenestemenn i tjeneste for UNMISS.
Etter at det i juli 2016 brøt ut kamper mellom den sørsudanske regjeringen ledet av president Salva Kiir og opprørere lojale mot visepresident Riek Machar, vedtok Den afrikanske union å sette inn en regional styrke i Sør-Sudan. Den 12. august 2016 vedtok Sikkerhetsrådet å forsterke den fredsbevarende innsatsen i og rundt Juba med denne regional styrken på 4 000 mann. Sør-Sudans regjering ønsket ikke dette. Samtidig ble FN-styrkens mandat skjerpet, for at UNMISS bedre kunne beskytte FNs personell og anlegg i landet.

Ledelse

Operasjonens politiske leder er spesialrepresentant for FNs generalsekretær. Politiske leder fra juni 2011 til juli 2014 var Hilde Frafjord Johnson. Hun ble etterfulgt av Ellen Margrethe Løj fra Danmark. 
Militær befalhavende var først generalmajor Moses Bisong Obi fra Nigeria, deretter Delali Johnson Sakyi fra Ghana. I juni 2014 ble generalløytnant Yohannes Gebremeskel Tesfamariam fra Etiopia utnevnt til styrkesjef.

Tap

Den 9. april 2013 ble fem indiske FN-soldater og to lokalt ansatte drept i et bakholdsangrep på en FN-kolonne i Jonglei. Fem arbeidere og ni andre ble også drept. Under et angrep på en av styrkens baser i Akobo i delstaten Jonglei i desember 2013 ble to indiske FN-soldater drept.
Janne Ahonen

Karriere

Janne Ahonen er en av de mestvinnende skihopperne på 1990- og 2000-tallet. Den finske storhopperen vant i 1997 VM-gull i liten bakke.
Han ble dobbel juniorverdensmester i 1993 i Harrachov og i 1994 i Breitenwang.
I sesongene 1998/1999, 2002/2003, 2004/2005, 2005/2006 (sammen med Jakub Janda) og 2007/2008 vant han tysk-østerrikske hoppuka sammenlagt. I tillegg har han flere pallplasseringer fra store mesterskap, og har vunnet 36 enkeltrenn og har totalt 105 pallplasseringer i verdenscupen. Han vant verdenscupen sammenlagt i 2003/2004 og 2004/2005.
Ahonen er kjent for at han sjelden smiler, ikke en gang når han vinner. Han skal en gang ha blitt stilt spørsmål om dette og svart: «We are here to jump, not to smile» (Vi er her for å hoppe, ikke for å smile). Denne eiendommeligheten er forhistorien til Åge Aleksandersens sang «Janne Ahonens smil».
26. mars 2008 kunngjorde Janne Ahonen at han legger opp. 8. mars 2009 fortalte Ahonen i et intervju med den finske TV-kanalen MTV 3 at han planlagte å returnere til skihopping til høsten 2009. Han etablerte seg raskt i verdenstoppen på nytt og ble tatt ut på det finske laget til Vinter-OL 2010.
I 2009 ble boken «Kongeørnen» utgitt som en selvbiografi ført i pennen av journalisten Pekka Holopainen. I denne boken ga Ahonen et innblikk i hoppsportens virkelighet bak kulissene. Blant de mange historiene vakte beretningen fra skiflygningsrennet i Planica 2005. Bjørn Einar Romøren satte i dette rennet verdensrekord med 239 meter, og Ahonen fulgte opp med et enda lengre svev. Han trakk seg imidlertid i landingen og klarte ikke å holde seg stående på 240 meter. Han fikk seg en kraftig trøkk, men nektet å la seg undersøke av lege. Årsaken var at han sammen med sin finske lagkamerat Risto Jussilainen hadde festet og drukket alkohol utover natten i forveien, og han var redd for at en legeundersøkelse ville ha avdekket at han hadde hoppet i promillerus.
I 2011 ble Ahonen tildelt Holmenkollmedaljen.
Han var flaggbærer for Finland under Vinter-OL 1998 i Nagano, og var igjen flaggbærer 20 år senere, under Vinter-OL 2018 i Pyeongchang.
Systematisk teologi

Systematisk teologi er en teologisk disiplin innenfor protestantisk teologi som forsøker å drøfte og etterprøve utsagn om Gud, menneskene og verden; det vil si etterprøve om hvorvidt utsagnene er gyldige, slik at de kan regnes som normative innsikter i dag. Systematisk teologi er en livstolkende virksomhet og deles vanligvis inn i tre deldisipliner: Dogmatikk (inklusive prolegomenaspørsmål), teologisk etikk og religionsfilosofi.
Vadim Demidov

Tidlig liv

Demidov ble født i Riga i Den latviske sosialistiske sovjetrepublikk i Sovjetunionen; han er av russisk opphav. Hans far er håndballspilleren Sergej Demidov, som spilte for Sovjetunionen internasjonalt, og senere ble trener i Norge; familien flyttet til Sandefjord i 1989. Hans etternavn uttales: Vadim Djemidoff.
Som ung spilte Demidov både fotball og håndball for IL Runar. Da han var 15 fortalte faren hans at han måtte velge mellom de to idrettene, og Demidov valgte å slutte med håndball; i et intervju med FHM i 2011 hevdet han at han kunne vært en av de tre beste håndballspillerne i verden om han fortsatte med håndball, men at han ikke ville gå i sine fars fotspor.

Karriere

Han har spilt for Sandefjord, på utlån til Manglerud Star, Hønefoss og spilte i Rosenborg fra 2008 og til og med 2010-sesongen før han ble solgt til Real Sociedad. Han scoret sitt første mål for Rosenborg i kampen mot Bodø Glimt i juli 2008, en kamp som endte 1-1. 
Den 23. juli 2012 ble det offentliggjort at Demidov hadde skrevet under på en treårskontrakt med den tyske klubben Eintracht Frankfurt. Den 2. januar 2013 ble det klart at Demidov ble lånt ut til den spanske klubben Celta Vigo. Demidov ble fristilt fra Eintracht Frankfurt 3. juli 2013.
2. september 2013 skrev han under for den russiske storklubben FK Anzji Makhatsjkala fra republikken Dagestan. Dette klubbskiftet var ikke vellykket, og han spilte kun én kamp for russerne. I stedet signerte han en treårsperiode for Brann allerede den 29. januar 2014. Hans internasjonale erfaring var tenkt som en forsterkning av Brann hvor han var tenkt en lederrolle på banen. Utover deltagelse innledningsvis satte skader Demidov ut av laget allerede i mai.
7. mars 2018 skrev han under en toårskontrakt med Stabæk Fotball.

Privatliv

Demidov er gift med den tidligere norske friidrettsutøveren Christina Vukicevic.
Couscous

Couscous er gryn fremstilt av semule av durumhvete, det er et hovednæringsmiddel i Nord-Afrika. Navnet stammer fra arabisk kuskusi og er av berbisk opprinnelse, det er avledet av seksu som betyr velrullet velformet eller rundet. 
Couscous består av semulegryn rullet i hvetemel. Retten lages ved at disse grynene trekkes i kokende vann, gjerne tilsatt forskjellige krydder og servert med annet tilbehør. De rundt 1 mm store grynene er fremstilt på en slik måte at de har en god lagreevne og er svært lette å tilberede. 
Couscous er også en betegnelse på en hel rett, nasjonalretten i Marokko, Tunisia og Algerie.
Atlanterhavsspelet

Historien

I 1843 raser stormen over Hustadvika og femten mennesker drukner.
Lille Marie er bare 12 år, moren dør- og hennes eneste venn, Jakob, forsvinner på havet. Ifølge lokalavisa “Romsdals Amtstidene” blir store, mystiske skapninger observert på havet samme kvelden. Fem år er gått og Marie er blitt voksen, men hun bærer på traumer etter den voldsomme stormen hvor hennes mor druknet og hennes eneste venn Jakob forsvant. Hun har behov for å snakke, men vonde ting skal ikke snakkes om. Maries far er los og gjør det han kan for å holde den lille familien sin samlet. Det er lite mat og harde tider og Svein lover bort dattera til en rik fiskebaron mot hennes vilje. Plutselig returnerer Jakob etter 5 år på havet. Men kjærligheten mellom de to er ulovlig - Jakob forsvinner på havet igjen og store, mystiske uhyrer blir på ny observert ute på Hustadvika. En ny storm er på veg.
Kudekanye

Utseende

En middelsstor, avlang, ensfarget brun trebukk. Antennene er tynne, mye lengre enn kroppen. Pronotum er sekskantet med en butt pigg på hver side. Dekkvingene er noe avsmalnende bakover. Beina er middels lange, lårene slanke.

Utbredelse

Arten er kjent fra Sør-Afrika.
Sæterfjellet

Fjelltrimmen

Fjellet er enkelte år med i den lokale Fjelltrimmen. Traseen er 2,6 km lang og har en stigning på ca. 470 meter. Oppstigningen tar mellom 45 og 90 minutter.
Seraing kraftverk

Seraing kraftverk er et kombinert gasskraftverk og oljekraftverk ved Liège i Valonia i det sørøstre Belgia. Det har en installert produksjonskapasitet på 465 MW fordelt på 2+1 turbiner. Anlegget ble ferdig i 1994. Brenselstypen er naturgass og olje.
De totale CO2-utslippene i 2008 var 1 280 000 tonn, mens kvoten var 975 000 tonn.
Tromsø ishall

Tromsø ishall ligger ved Fløyahallen i Tromsø. Den ble tatt i bruk våren 2010, og er den første ishallen i Nord-Norge og den 40. i Norge. Bygningen omfatter selve ishallen på ca. 2300 m² og et servicebygg på 800 m². Ishallen har plass til ca. 500 tilskuere.
Navnet på ishallen ble vedtatt av Tromsø kommunes kulturkomité. Arbeiderpartiet, som hadde rent flertall i komiteen, foreslo å kalle ishallen for Isflaket. Men Arbeiderpartiets representant Kjell Robertsen brøt ut og støttet i stedet Fremskrittspartiets forslag Tromsø ishall, som dermed ble vedtatt.
Provisorisk anordning

Første og andre verdenskrig

Både under 1. og 2. verdenskrig ble det gitt en rekke provisoriske anordninger. Under tyskernes okkupasjon vedtok regjeringen i London mange bestemmelser utover det som er hjemlet i Grunnloven § 17. Disse anordningene er samlet i et hemmelig arkiv i Justisdepartementet og det har derfor vært usikkert hva som er bestemt av London-regjeringen og hva som i realiteten er forordninger gitt av den allierte besettelsesmakten. Et eksempel på en provisorisk forordning  som etter sin ordlyd er lovstridig er provisorisk forordning av 17. august 1945 om tillegg til statsborgerlovgivningen gitt av regjeringen Gerhardsen.

Nyere tid

I nyere tid gis provisoriske anordninger vanligvis for å avverge arbeidslivskonflikter med store samfunnsmessige konsekvenser (tvungen lønnsnemnd). Et eksempel på annen anvendelse var da regjeringen Jagland 18. juli 1997 i forbindelse med konflikter i MC-miljøene, den såkalte MC-krigen, vedtok oppholdsforbud på visse steder for å verne om liv og eiendom.